ÅR B

**PINSE**

**Pinsevigilien**

P: Kære Kristne! I Evangeliet, som vi lige har hørt, hed det, at Jesus på højtidens sidste dag, den store festdag, stod frem og lovede dem, som tror på ham, Helligånden. Lad os derfor ved pinsefestens indledning bede om Helligåndens hjælp:

1. For dem, der har fået betroet et ansvar i Kirken,

 at de aldrig må fristes til at tro,

 at de kan gøre noget af egen kraft.

 Derom beder vi.

A: Herre, hør vor bøn.

2. For alle dem, der har fået ansvar i staten,

 at de ikke må forledes til at tro,

 at det borgerlige samfund kan opfylde alle behov.

 Derom beder vi.

A: Herre, hør vor bøn.

3. For dem, der har vanskeligt ved at bede,

 at de må få Helligåndens bistand og forbøn.

 Derom beder vi.

A: Herre, hør vor bøn.

4. For os, der nærmer os slutningen på årets påskefejring,

 at vi må mærke fylden af Helligåndens gaver.

 Derom beder vi.

A: Herre, hør vor bøn.

P: Himmelske Fader, almægtige Gud,

 du har gennem din Søn lovet os Helligåndens kildevand.

 Giv os dette vand til liv for os selv og for vore omgivelser.

 Ved Kristus, vor Herre.

A: Amen.